6. ΝΟΜΟΣ υπ’ αριθ. 3315 της 26 Ιουλ./1 Αυγ. 1955 Περί συμπληρώσεως των περί Δικαστηρίων ανηλίκων και μεταχειρίσεως ανηλίκων κειμένων διατάξεων. Άρθρ.1.-1.Τα Δικαστήρια ανηλίκων συνεδριάζουσι κεκλεισμένων των θυρών. Πλην των διαδίκων, των συνηγόρων των και των Επιμελητών ανηλίκων, δύνανται να παρίστανται οι γονείς ή οι κηδεμόνες και αντιπρόσωποι της οικείας Εταιρείας Προστασίας ανηλίκων. 2.Το Δικαστήριον ανηλίκων, κατά την διαδικασίαν, δύναται να διατάξη την εκ του ακροατηρίου προσωρινήν απομάκρυνσιν του δικαζομένου ανηλίκου, οσάκις κρίνει ότι τούτο ενδείκνυται προς το γενικώτερον συμφέρον του ανηλίκου ή ότι η παρουσία αυτού θ’ απετέλει πρόσκομμα εις την ειλικρινή κατάθεσιν μάρτυρος ή συνδικαζομένου. Εν τη περιπτώσει ταύτη παραμένει εις το ακροατήριον ο συνήγορος. Άρθρ.2.-Επί κατηγοροουμένων εφήβων, κατά τας διατάξεις του Ποινικού Κώδικος, δύναται να διαταχθή προφυλάκισις, εάν η τελεσθείσα πράξις απειλήται εν τω Νόμω δια καθείρξεως δέκα ετών και άνω, αδιαφόρως της διαρκείας των αντ’ αυτής επιβαλλομένων μέτρων. Εν τη περιπτώσει ταύτη η προφυλάκισις εκτελείται, δια μεν τους μέχρι και του 15ου έτους εν Αναμορφωτικώ Καταστήματι, δια δε τους άνω του 15ου εν Σωφρονιστικώ τοιούτω, πάντοτε δ’ εν ιδιαιτέροις Τμήμασι. Άρθρ.3.-1.Αι διατάξεις του άρθρ. 25 του Νόμ. 2058/1952 «περί μέτρων ειρηνεύσεως» εφαρμόζονται και προκειμένου περί ημερών εργασίας καταδίκων παραπεμπομένων, δυνάμει του κυρω-τικού Νόμ. 1616/1950, ως ετροποποιήθη υπό του Νόμ. 2220/1952, εις τας πρακτικάς, γεωργικάς και τεχνικάς Σχολάς του Εθνικού Ιδρύματος και πραγματοποιουμένων εν αυταίς. 2.Ο κατά τ’ ανωτέρω ευεργετικός υπολογισμός ημερών εργασίας ενεργείται παρ’ Επιτροπής, συγκροτουμένης εκ του δικαστού ανηλίκων της περιφερείας της Σχολής, ως Προέδρου, ενός εκπαι-δευτικού λειτουργού, οριζομένου υπό του Επιθεωρητού Μέσης Εκπαιδεύσεως της αυτής περιφερείας και του Διευθυντού της Σχολής, εις ην παρεπέμφθη ο ανήλικος. 3.Δια την διαπίστωσιν των πραγματοποιηθεισών ημερών εργασίας τηρείται εφεξής παρ’ εκάστη Σχολή ειδικόν βιβλίον εργασίας ανηλίκων, θεωρούμενον κατά μήνα υπό του οικείου Δικαστού ανηλίκων. 4.Κατά τα λοιπά έχουσιν εφαρμογήν αι διατάξεις του άρθρ. 25 του Νόμ. 2056/1952. 5.Αι εις εφαρμογήν του άρθρ. 25 του Νόμ. 2058/52 εκδιδόμεναι εκάστοτε αποφάσεις του Υπουργού της Δικαιοσύνης έχουσιν εφαρμογήν, πλην ρητής εξαιρέσεως, και επί της κατά το παρόν άρθρον εργασίας εν ταις Σχολαίς του Εθνικού Ιδρύματος. Βλ. τον νόμ. 1616/1950 εν τόμω 6Α σελ. 638 και τον Νόμ. 2058/1952 εν τόμω 9 σελ. 174(α). Άρθρ.4.-Αι διατάξεις του Ν.Δ. 2603 της 15 Σεπτ. 1953 «περί κυρώσεως της υπ’ αριθ. 487 από 13ης Μαΐου 1952 πράξεως του Υπουργικού Συμβουλίου περί καταβολής υπό του Δημοσίου των εξόδων επανόδου εις τον τόπον της κατοικίας των των απόρων απολυομένων εκ των φυλακών» εφαρ-μόζονται και επί των απολυομένων εκ των Σω-φρονιστικών και Αναμορφωτικών Καταστημάτων ανηλίκων. Βλ. τον Νόμ. 2603/1953 εν τόμω 6Α σελ. 639(α). (Μετά την σελ. 160(β) Σελ. 160,01 Μ-55 Δικαστήρια Ανηλίκων 9.Β.γ.6 9.Β.γ.6 Δικαστήρια Ανηλίκων 